Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9924

b) a 2. Annex-ben ismertetett pirotechnikai vészjelzések előállítására szolgáló felszerelés. 6.5.3.2 Minden egyes mentőmellényt és egyéb megfelelő egyéni úszóeszközt, amelyet a 6.5.1 a), 6.5.2.1 és 6.5.2.2 pontok előírásai alapján szállítanak, a felhasználó személy feltalálásának megkönnyítése érdekében lássanak el elektromos világítással, kivéve ha a 6.5.2.1 c) pont előírását a mentőmellénytől eltérő más egyéni úszóeszköz segítségével teljesítik. 6.6 Az összes, kijelölt szárazföld felett üzemeltetett repülőgép Amennyiben a repülőgépet azon szárazföldi területek felett üzemeltetik, amelyeket az érintett államok olyan területként jelölnek meg, ahol a kutatás és mentés különös nehézségekbe ütközik, a repülőgépet szereljék fel 2007/70/II. szám olyan jeladó berendezéssel és életmentő felszereléssel, beleértve a létfenntartási eszközöket is, amelyek nagy valószínűséggel megfelelnek az átrepülendő terület sajátosságainak. 6.7 Az összes, nagy repülési magasságon üzemeltetett repülőgép Megjegyzés: A szövegben alkalmazott abszolút légnyomás értékeknek megfelelő, az egyezményes légkör alapján meghatározott megközelítő magasságok a következők: Abszolút légnyomás magasság – méter magasság – láb 700 hPa 10 000 620 hPa 13 000 376 hPa 25 000 6.7.1 Azt a repülőgépet, amelyet olyan repülési magasságokon kívánnak üzemeltetni, amelyeken a személyek részére rendszeresített kabin(ok)ban a légnyomás 700 hPa értéknél alacsonyabb, szereljenek fel olyan oxigén tároló és adagoló berendezéssel, amely lehetővé teszi a 4.3.8.1 pontban előírt oxigén készlet tárolását és szükség szerinti adagolását. 6.7.2 Azt a repülőgépet, amelyet olyan repülési magasságokon kívánnak üzemeltetni, amelyeken az atmoszférikus légnyomás 700 hPa értéknél alacsonyabb, azonban a repülőgép személyek részére rendszeresített kabinjá(i)ban megfelelő módszerekkel 700 hPa értéknél nagyobb nyomást biztosítanak, szereljenek fel olyan oxigén tároló és adagoló berendezéssel, amely lehetővé teszi a 4.3.8.2 pontban előírt oxigén készlet tárolását és szükség szerinti adagolását. 6.7.3 Az 1962 július 1-én vagy ezt követően üzembe állított új, túlnyomásos kabinnal rendelkező repülőgépeket, amelyeket olyan repülési magasságokon kívánnak üzemeltetni, ahol az atmoszférikus nyomás 376 hPa értéknél alacsonyabb, szereljék fel olyan berendezéssel, amely a kabin légnyomás bármely veszélyes csökkenése esetén egyértelmű figyelmeztető jelzést ad a repülőgépvezető számára. 6.7.4 Ajánlás – Az 1962 július 1. előtt üzembe állított túlnyomásos kabinnal rendelkező repülőgépeket, amelyeket olyan repülési magasságokon kívánnak üzemeltetni, ahol az atmoszférikus nyomás 376 hPa értéknél alacsonyabb, szereljék fel olyan berendezéssel, amely a kabin légnyomás bármely veszélyes csökkenése esetén egyértelmű figyelmeztető jelzést ad a repülőgépvezető számára. 6.7.5 Azt a repülőgépet, amelyet olyan repülési magasságokon kívánnak üzemeltetni, amelyeken az atmoszférikus légnyomás 376 hPa értéknél alacsonyabb vagy amelyet olyan repülési magasságokon üzemeltetnek, ahol az atmoszférikus légnyomás több mint 376 hPa, azonban a repülőgép négy percen belül nem tud olyan biztonságosan olyan repülési magasságra süllyedni, ahol az atmoszférikus légnyomás értéke 620 hPa és amelynek egyedi légialkalmassági bizonyítványát először 1998 november 9-én vagy ezt követően adták ki, szereljék fel a 4.3.8.2 pont előírásának megfelelő automatikusan működésbe lépő oxigén berendezéssel. Az oxigén adagoló eszközök teljes száma legalább 10 %-kal több legyen, mint az utasok és utaskabin személyzeti tagok üléseinek száma. 6.7.6 Ajánlás —Azt a repülőgépet, amelyet olyan repülési magasságokon kívánnak üzemeltetni, ahol az atmoszférikus légnyomás 376 hPa értéknél alacsonyabb vagy amelyet olyan repülési magasságokon üzemeltetnek, ahol az atmoszférikus légnyomás több mint 376 hPa, azonban a repülőgép négy percen belül nem tud biztonságosan olyan repülési magasságra süllyedni, ahol az atmoszférikus légnyomás értéke 620 hPa és amelynek egyedi légialkalmassági bizonyítványát először 1998 november 9. előtt adták ki, szereljék fel a 4.3.8.2 pont előírásának megfelelő automatikusan működésbe lépő oxigén berendezéssel. Az oxigén adagoló eszközök teljes száma legalább 10 %-kal több legyen, mint az utasok és utaskabin személyzeti tagok üléseinek száma. 2007/70/II. szám 6.8 Az összes, jegesedési körülmények között üzemeltetett repülőgép Minden olyan repülőgépet, amelyet ténylegesen jelentett vagy várható jegesedési időjárási körülmények között üzemeltetnek, alkalmas jégtelenítő és/vagy jégmentesítő rendszerrel szereljenek fel. 6.9 Az összes, műszerrepülési szabályok szerint üzemeltetett repülőgép 6.9.1 Az összes, műszerrepülési szabály szerint (IFR) üzemeltetett repülőgépet, továbbá azokat, amelyek üzemeltetésük során egy vagy több műszer segítsége nélkül nem tarthatók a kívánt repülési helyzetben, szereljék fel:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes